Public procurement notice: Contract Notice
Published: 2018-11-27
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 72000000 | 72200000 | 72210000: Software programming services | 72250000: System and support services | 72263000: Software implementation services
Estimated value:  DKK
Submission deadline: 2019-01-08
Award criteria: The most economic tender
EU fund: ESF

Technical requirements: Udbuddet vedrører anskaffelsen af en it-løsning (i det videre kaldet løsningen), som skal give dansk politi en samlet it-understøttelse af politiets operative disponeringsopgaver. Løsningen skal samle, bearbejde og præsentere information i et overskueligt situationsoverblik på landets vagtcentraler, i lokale, regionale og nationale stabe samt i situations- og operationscentre. Løsningen skal kunne anvendes både i den daglige disponering i politikredsene og ved større hændelser.
Der ønskes en løsning baseret på et standardsystem, der allerede anvendes i organisationer, der er sammenlignelige med dansk politi.
Anskaffelsen foretages af Rigspolitiet til brug for alle landets politikredse (herunder også Grønland og Færøerne), samt Rigspolitiets koncern, inkl. PET og skal samlet anvendes af 10 000 – 12 000 brugere, hvoraf op til ca. 500 formodes at tilgå løsningen samtidigt som ”tunge” brugere. Løsningen forventes anvendt på 20-25 vagtcentraler, idet antallet kan variere.
Overblik: Løsningen skal skabe fælles overblik i mange forskellige dimensioner, blandt andet ved hjælp af visning af ressourcer på kort og kortlag, indplacering af radioer i talegrupper, sagsoverblik, planlægningsoverblik etc.
Prioritering: Løsningen skal via standardiserede workflows understøtte arbejdsprocesserne i vagtcentralen, blandt andet ved hjælp af regelbaseret automatisering.
Disponering: Løsningen skal understøtte disponering i bred forstand, herunder hændelsesregistrering, ”redlining” og ”computer aided dispatching”. Informationer skal kunne deles via mobile enheder til patruljer mm., der også skal kunne levere løbende statusmeldinger. Løsningen skal understøtte disponering og udlån på tværs af politikredse. Løsningen skal kunne hente og stille data til rådighed fra andre af politiets løsninger, blandt andet for at kvalificere disponeringerne. Løsningen skal understøtte indkaldelse af ikke-tjenestegørende medarbejdere i særlige situationer, eksempelvis via en SMS-service med svarmulighed eller tilsvarende.
Koordinering: Løsningen skal understøtte koordinering med interne såvel som eksterne betroede samarbejdspartnere, blandt andet ved at være forberedt til at kunne udstille udvalgte informationer fra løsningen via en snitflade.
Kommunikation: Løsningen skal kunne fungere sammen med og integreres med den eksisterende radiodispatch-løsning, så der fra disponeringsplatformen eksempelvis er understøttelse af etablering, administration og dynamisk styring af for eksempel talegrupper.
Dokumentation: Løsningen skal indeholde funktionalitet til logning og dokumentation af hændelsesforløb. Der skal - i videst muligt omfang via standardiserede API‘er - etableres integration til blandt andet det eksisterende sagssystem POLSAS, så relevante sagsdata kan overføres mellem de 2 systemer.
Planlægning: Løsningen skal understøtte planlægning af begivenheder, herunder forventet træk på ressourcer, patruljer mm. Planlægningen skal kunne visualiseres og give overblik til disponeringen af hverdagens beredskab og understøtte koordineringen lokalt, regionalt og nationalt ved større begivenheder på tværs af kredse.
Rigspolitiet har et stort fokus på, at leverandøren og løsningen opfylder de til enhver tid gældende krav til databeskyttelse.
Leverandøren skal stille de nødvendige licenser for anvendelse af løsningen til rådighed for Rigspolitiet. Leverandøren skal etablere og konfigurere løsningen til installation hos Rigspolitiet, herunder opsætning af workflows og regelmotor i løsningen og integration til relevante datakilder. Rigspolitiet vil stille infrastruktur, server- og storageplatform inkl. basisprogrammel til rådighed. Leverandøren skal medvirke til at sikre integration til udvalgte af politiets øvrige it-systemer.
Leverandøren skal levere løbende support og vedligeholdelse af løsningen. Vedligeholdelsen omfatter løbende og forebyggende vedligeholdelse, herunder i form af levering af nye versioner, releases, patches og fejlrettelser. Support omfatter teknisk support i form af 3rd level support, herunder med mulighed for on-site support. 1st level og 2nd level support varetages af Rigspolitiet selv. Drift af hardware og infrastruktur varetages af Rigspolitiet eller Rigspolitiets driftsleverandører.
Leverandøren skal levere uddannelsesmateriale og eventuel undervisning af kundens tekniske medarbejdere og ekspertbrugere til et påkrævet niveau. Leverandøren skal medvirke til at udforme uddannelsesmateriale, der gør Rigspolitiet i stand til selv at undervise øvrige brugere i løsningen.
Leverandøren skal i kontraktperioden levere konsulentydelser f.eks. i form af teknisk bistand til konfiguration af fremtidige integrationer på kundens anmodning og omfang samt ydelser i forbindelse med kontraktens ophør.

Eligibility requirements: Ansøger skal vedlægge følgende dokumentation for økonomiske nøgletal i sin anmodning: 1) Erklæring om ansøgers samlede omsætning i de seneste 3 disponible regnskabsår; 2) Erklæring om ansøgers egenkapital i de seneste 3 disponible regnskabsår. Erklæring om virksomhedens samlede omsætning i de 3 seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-,søsterselskab eller en underleverandør), skal oplysningerne ligeledes afgives for disse enheder. Erklæring om virksomhedens egenkapital og aktiver i de 3 seneste disponible regnskabsår, afhængig af hvornår virksomheden blev etableret, hvis tallene for egenkapital og aktiver foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
1) Ansøger skal have en omsætning på mindst 65 000 000 DKK i hvert af de seneste 3 disponible regnskabsår. Beregning af omsætning: Såfremt ansøger baserer sig på andre enheders formåen, beregnes omsætningen som ansøgerens og disse andre enheders samlede omsætning i hvert af de 3 seneste disponible regnskabsår. Ved en sammenslutning af virksomheder (f.eks. konsortier) beregnes omsætningen som virksomhedernes samlede omsætning i hvert af de 3 seneste disponible regnskabsår; 2) Ansøger skal have en positiv egenkapital i hvert af de seneste 3 disponible regnskabsår. Såfremt virksomheden baserer sig på andre enheders formåen, opgøres egenkapitalen som virksomhedens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks. et konsortium) opgøres egenkapitalen som deltagernes samlede egenkapital i de seneste 3 disponible regnskabsår.
Følgende dokumentation skal indgå i anmodningen: Fremlæggelse af en liste over de betydeligste lignende ydelser, jf. punkt II.1.5), som ansøger har udført i løbet af de sidste 5 år, afhængigt af hvornår ansøger blev etableret eller startede sin virksomhed. Ordregiver ser gerne, at listen indeholder følgende oplysninger: — En klar beskrivelse af leverancens generelle karakteristika, jf. punkt II.1.5), punkt 1 (Baggrund og formål), — ansøgerens rolle(r) i forbindelse med leverancens udførelse, — tidspunktet for udførelsen, — størrelsen af leverancen, samt — modtager af leverancen, såfremt oplysningerne kan angives. Det bemærkes, at ordregiver forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Der kan maksimalt angives 5 leverancer (referencer), uanset om der er tale om en enkelt virksomhed, om ansøger baserer sig på en anden virksomheds formåen eller om der er tale om en sammenslutning af virksomheder (f.eks. et konsortium). Såfremt ansøgningen indeholder flere end 5 referencer vil alene de første 5 referencer blive taget i betragtning. Ansøger kan vælge at udfylde referencerne i den af ordregiver udarbejdede referenceskabelon.